מאוזולוס

מאוזולוס או מאוסולוס (ביוונית: Μαύσωλος או Μαύσσωλλος) היה סאטרפ (בפרסית: אחשדרפן - נציב) קאריה בין השנים 377 - 353 לפנה"ס.

ביוגרפיה
מאוזולוס היה בנו הבכור של הקטומנוס (שליט קאריה מאז מותו של טיספרנס בשנת 395 לפנה"ס).

מאוזולוס היה אחד ממנהיגי המרד כנגד השליט הפרסי ארתחשסתא השני (ארטקסרקסס השני) בשנת 362 לפנה"ס, וכבש חלקים מליקיה ואיוניה עבור קאריה.

מאוזולוס השתתף במלחמה כנגד אתונה בשנים 357 - 355 לפנה"ס.

כמו כן מאוזולוס העביר את בירת ממלכת קאריה ממילאס להליקרנסוס (היא בודרום של ימינו).

מאוזולוס נודע בעיקר במבנה הקבר שנבנה עבורו - המאוזוליאום בהליקרנסוס שהוקם לזכרו על ידי אלמנתו (שהייתה גם אחותו) ארטמיסיה השנייה. המונח מאוזוליאום מבוסס על שמו של מאוזולוס (בשל האנדרטה שהוקמה לזכרו, שנחשבה לאחד משבעת פלאי תבל של העולם העתיק).

קישורים חיצוניים 

 קורות חייו של מאוזולוס ותיאור המאוזוליאום
 קורות חייו של מאוזולוס באתר מסע אחר
 

יוונים בתקופה ההלנית
אחשדרפנים
אישים שחיו במאה ה-4 לפנה"ס